Πρόταση για απόφαση του Συμβουλίου που τροποποιεί την απόφαση 94/268/Ευρατόμ σχετικά με το πρόγραμμα-πλαίσιο κοινοτικών δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1994-1998) ενόψει της προσχωρήσεως στην Ευρωπαϊκή Ένωση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (95/C 142/12) COM(95) 145 τελικό - 95/0092(COD)

(Υποβληθείσα από των Επιτροπή στις 26 Απριλίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, με την απόφαση 94/268/Ευρατόμ (1), το Συμβούλιο θέσπισε πρόγραμμα-πλαίσιο κοινοτικών δραστηριοτήτων έρευνας και εκπαίδευσης (1994-1998) 7 ότι, το άρθρο 1 παράγραφος 3 αυτής της απόφασης προβλέπει ότι το ποσό που κρίνεται αναγκαίο για τη χρηματοδοτική συμμετοχή της Κοινότητας στο εν λόγω πρόγραμμα-πλαίσιο ανέρχεται σε 1 254 εκατομμύρια Ecu, εκ των οποίων 617 εκατομμύρια προβλέπονται ως ενδεικτικό ποσό για την περίοδο 1994-1996 και 637 εκατομμύρια για των περίοδο 1997-1998 7

ότι το άρθρο 4 παράγραφος 1 αυτής της απόφασης προβλέπει ότι το πρόγραμμα-πλαίσιο μπορεί να προσαρμοσθεί ή να συμπληρωθεί, ανάλογα με την πορεία των πραγμάτων 7 ότι η προσχώρηση στην Ευρωπαϊκή Ένωση της Αυστρίας, της Φινλανδίας και της Σουηδίας καθιστά απαραίτητη μια οικονομική προσαρμογή, λόγω της αύξησης, κατά συνέπεια, τόσο των πόρων της Κοινότητας όσο και των δαπανών για την έρευνα 7 ότι τα ποσά για το πρόγραμμα-πλαίσιο πρέπει να αυξηθούν κατά τρόπο ανάλογο 7

ότι, βάσει των συμφωνιών επιστημονικής και τεχνικής συνεργασίας που είχαν συναφθεί με τη Σουηδία, το κράτος αυτό συμμετείχε ήδη σε ορισμένες κοινοτικές δράσεις έρευνας στους τομείς της ελεγχόμενης θερμοπυρηνικής σύντηξης και της ακτινοπροστασίας, μέσω χρηματοδοτικής συνεισφοράς, η οποία αποτελούσε «συμπληρωματικά κονδύλια» για τις προβλεπόμενες δαπάνες σε σχέση με τις δράσεις έρευνας 7

ότι οι επιστημονικοί και τεχνικοί στόχοι, οι προτεραιότητες, οι δραστηριότητες στους διάφορους τομείς, τα κριτήρια επιλογής και οι άλλες διατάξεις που θεσπίστηκαν στο τέταρτο πρόγραμμα-πλαίσιο ισχύουν πάντοτε 7 ότι, επομένως, η παρούσα απόφαση πρέπει να περιοριστεί στις τροποποιήσεις των οικονομικών κονδυλίων που έχουν εκτιμηθεί, τις οποίες κατέστησε απαραίτητες η προσχώρηση της Αυστρίας, της Φινλανδίας και της Σουηδίας 7

ότι η απόφαση 1110/94/ΕΚ του Ευρωπαϊκού Κοινοβουλίου και του Συμβουλίου σχετικά με το τέταρτο πρόγραμμα-πλαίσιο και η απόφαση 94/268/Ευρατομ του Συμβουλίου (2) σχετικά με το πρόγραμμα-πλαίσιο κοινοτικών δραστηριοτήτων έρευνας και εκπαίδευσης εγκρίθηκαν παράλληλα και για την ίδια περίοδο 7 ότι η ίδια διαδικασία πρέπει να ακολουθηθεί όσον αφορά τις αποφάσεις που προσαρμόζουν τα δύο προγράμματα-πλαίσια 7

ότι η Επιτροπή ζήτησε τη γνώμη της επιστημονικής και τεχνικής επιτροπής και ότι η τελευταία εξέφρασε τη γνώμη της,

ΑΠΟΦΑΣΙΖΕΙ:

Άρθρο μόνο

Η απόφαση 94/268/Ευρατόμ του Συμβουλίου της 26ης Απριλίου 1994 σχετικά με το πρόγραμμα-πλαίσιο κοινοτικών δράσεων έρευνας και εκπαίδευσης (1994-1998) τροποποιείται ως έξης:

- στο άρθρο 1 παράγραφος 3 αντικαθίστανται τα ακόλουθα ποσά:

το ποσό «1 254» από το ποσό «1 342»,

το ποσό «617» από το ποσό «757»,

το ποσό «637» από το ποσό «585»,

το ποσό «1 359» από το ποσό «1 447».

- το παράρτημα Ι αντικαθίσταται από το παράρτημα της παρούσας απόφασης.

(1) ΕΕ αριθ. L 115 της 6. 5. 1994, σ. 31.

(2) ΕΕ αριθ. L 126 της 18. 5. 1994, σ. 1.

ΠΑΡΑΡΤΗΜΑ

«ΠΑΡΑΡΤΗΜΑ I

ΠΡΟΓΡΑΜΜΑ-ΠΛΑΙΣΙΟ (1994-1998): ΠΟΣΟ ΚΑΙ ΕΝΔΕΙΚΤΙΚΗ ΚΑΤΑΝΟΜΗ

>ΘΕΣΗ ΠΗΝΑΚΑ>

»